|  |  |  |
| --- | --- | --- |
| **ҚАЗАҚСТАН**  **РЕСПУБЛИКАСЫ**  **ІШКІ ІСТЕР**  **МИНИСТРЛІГІ**  **БҰЙРЫҚ** |  | **МИНИСТЕРСТВО**  **ВНУТРЕННИХ ДЕЛ**  **РЕСПУБЛИКИ**  **КАЗАХСТАН**  **ПРИКАЗ** |
|  |  |  |
| Астана қаласы, Тәуелсіздік даңғылы, 1 |  | город Астана, проспект Тәуелсіздік,1 |

**ІІІ республикалық «Серт» детективтік**

**шығармалар конкурсының**

**ережесін бекіту туралы**

Қазақстан Республикасы Үкіметінің 2005 жылғы 22 маусымдағы   
№ 607 қаулысымен бекітілген Қазақстан Республикасының Ішкі істер министрлігі туралы ереженің 16-тармағының 82) тармақшасына сәйкес  
ішкі істер органдарының оң имиджін нығайту мақсатында **БҰЙЫРАМЫН:**

1. Мыналар:

1) ІІІ республикалық «Серт» детективтік шығармалар конкурсы қазылар алқасының құрамы осы бұйрыққа 1-қосымшаға сәйкес;

2) ІІІ республикалық «Серт» детективтік шығармалар конкурсының ережесі осы бұйрыққа 2-қосымшаға сәйкес бекітілсін.

2. Осы бұйрықтың орындалуын бақылау Ішкі істер министрінің жетекшілік ететін орынбасарына жүктелсін.

**Министр**

**полиция генерал-лейтенанты                 Е. Саденов**

Қазақстан Республикасы

Ішкі істер министрінің

2024 жылғы ­\_\_\_маусымдағы

№ \_\_\_ бұйрығына

2-қосымша

**ІІI республикалық «Серт» детективтік шығармалар**

**конкурсының ережесі**

**1. Жалпы ережелер**

1. ІІІ республикалық «Серт» детективтік шығармалар конкурсы(бұдан әрі – конкурс) Қазақстан Республикасы ішкі істер органдары қызметкерлерінің ерлік істерін насихаттау мақсатында, сондай-ақ Ішкі істер министрлігінің Идеологиялық және имидждік жұмысының 2024 жылға арналған жоспары шеңберінде өткізіледі.

**2. Конкурстың мақсаттары мен міндеттері**

2. Конкурстың мақсаттары мен міндеттері:

- ішкі істер органдары қызметкерлерінің (бұдан әрі – ІІО) мәдени, рухани денгейін арттыру, оларды Отанға жанқиярлықпен қызмет ету, антына және қызметтік борышына адалдық рухында тәрбиелеу;

- ІІО қызметкерлерін өнерге баулу;

- Қазақстан полициясының оң бейнесін қалыптастыру және полицияға деген сенім деңгейін арттыру;

- ішкі істер органдары қызметін насихаттау;

- қиын және күрделі полицей мамандығын жан-жақты ашып көрсету болып табылады.

**3. Конкурстың шарттары**

3. Республикалық, жергілікті және ведомстволық БАҚ-та конкурсты өткізу және оның шарттары туралы хабарландыру орналастырылады.

4. Конкурсқа бұқаралық ақпарат құралдарының өкілдері, жазушылар, шығармашылық адамдары, ІІО қызметкерлері қатысады.

5. Шығармалар Ұйымдастырушылық комитетте (бұдан әрі – Ұйымд.комитет) 2024 жылғы 15 маусымнан 25 қазанға дейін қабылданады.

6. Құжаттарды белгіленген мерзімнен кешіктіріп ұсынған қатысушылар конкурсқа қатысуға жіберілмейді.

      7. Комиссияға ұсынылған құжаттар қайтарылмайды.

8. Конкурсқа прозаның ірі жанрлары бойынша (роман, повесть, әңгімелер) мемлекеттік және орыс тілдерінде жазылған, бұдан бұрын еш жерде жарияланбаған детективтік шығармалар қабылданады. Сондай-ақ, Полиция департаменттері қызметкерлерінің ішкі істер органдары қызметкерлерінің ерлік істерін арқау еткен шығармалары (мемлекеттік және орыс тілінде) қабылданады. Конкурсқа қатысушылар міндетті түрде тегін, атын, әкесінің атын, жасын, мамандығын, мекенжайын және байланыс телефондарын көрсете отырып, қысқаша өмірбаянын ұсынуға тиіс. Шығармалар Word форматында «Конкурсқа» деген белгісімен Ұйымд.комитетінің мекенжайына: n.makhanova@mvd.gov.kz жолданады.

Ұйымд.комитетінің мекенжайы:

Астана қаласы, Тәуелсіздік даңғылы, 1, тел. 72-22-85, 72-26-76.

9. Шығармаларды бағалау барысында мынадай өлшемшарттар ескеріледі:

- Шығарма мазмұнының конкурс тақырыбына, мақсаттарына, міндеттері мен талаптарына сай келуі;

- шығарманың толықтығы;

- көркем тілмен жазылуы;

- кәсіби, жазу және мазмұндық шеберлік;

- шынайы оқиғаларға негізделген көркем сюжеттің күрделілігі;

- полиция қызметкерінің шынайы бейнесін жасау.

**4. Ұйымдастырушылық комитеттің құқықтары мен міндеттері**

10. Конкурсты дайындау және өткізу бойынша жұмысты ұйымдастыру Қазақстан Республикасы Ішкі істер министрлігінде құрылған Ұйымд.комитетіне жүктеледі.

11. Ұйымд.комитеті:

      1) барлық қатысушыларға тең шарттарды;

      2) қазылар алқасының құрамы туралы ақпараттың құпиялығын;

      3) конкурстың нәтижелері туралы мәліметтерді оларды ресми жариялағанға дейін жария етпеуді қамтамасыз етеді.

12. Ұйымд.комитеті:

1) осы Ереженің талаптарына сай келмейтін жағдайда үміткерлерді конкурсқа қабылдамауға;

2) қазылар алқасы мүшелерінің конкурсты өткізу ережесін бұзу анықталған жағдайда конкурс қорытындыларын жоюға құқылы.

13. Ұйымд.комитеті ұйымдастырушылық, техникалық, қаржы және шығармашылық мәселелерді пысықтайды, ұсыныстар және қоғамдық бастамаларды қарайды.

Ұйымд.комитетінің міндеттеріне:

- конкурс өткізудің басталуы туралы жария түрде хабарлау;

- конкурсты дайындау және өткізу бойынша жұмысты үйлестіру;

- БАҚ-пен жұмыс істеу;

- конкурсқа қатысуға өтінімдерді жинақтау, рәсімдеудің және өтінімдерді ұсынудың конкурстың талаптары мен шарттарына сәйкестігін тексеру;

- қазылар алқасын қалыптастыру және оның қызметін үйлестіру;

- конкурсты, жеңімпаздарды марапаттаудың салтанатты рәсімін бақылау, ұйымдастыру және өткізу жатады.

**5. Қазылар алқасының құқықтары мен міндеттері**

14. Конкурстың нәтижесін қорытындылау үшін белгілі жазушылар, журналистер, құзыретті адамдар қатарынан мемлекеттік және қоғам қайраткерлері, үкіметтік емес ұйымдардың өкілдері және Ішкі істер министрлігінің қызметкерлері қатарынан қазылар алқасының құрамы қалыптастырылады.

15. Қазылар алқасының құрамы қатаң құпияда сақталады.

16. Қазылар алқасының мүшелері конкурсқа қатысушылар бола алмайды. 17. Қазылар алқасының құрамы:

      1) барлық қатысушыларға тең шарттарды;

      2) конкурстың нәтижелері туралы мәліметтерді оларды ресми жариялағанға дейін жария етпеуді қамтамасыз етеді.

18. Қазылар алқасының құрамы:

конкурсқа келіп түскен материалдарды бағалауға;

жеңімпаздарды анықтау және сыйлықтарды тағайындау арқылы конкурстың нәтижелерін қорытындылауға құқылы.

19. Қазылар алқасының шешімі талқылауға жатпайды.

**6. Қорытындылау**

20. Қорытындылау және жеңімпаздарды марапаттау рәсімінің мерзімін ІІМ бекітеді.

21. Қатысушылардың шығармалары он балдық жүйемен бағаланады. Қазылар алқасының шешімі конкурстың нәтижесі бойынша хаттамамен рәсімделеді, түпкілікті болып табылады және талқылауға жатпайды.